Συζήτηση:Γορτυνία

message: Τo Χρησοβίτσι και η Aλωνίσταινα πάντοτε ήταν μέρος της επαρχίας  Μαντινείας και όχι της επαρχίας Γορτυνίας.   Δεν έχω δει το ντοκιμαντέρ της ΕΡΤ αλλά είναι σίγουρο ότι ο δημοσιογραφίσκος  σφάλει. Nestanaios 15:29, 5 Δεκεμβρίου 2011 (UTC)
replies: text: Ο Κολοκοτρώνης στην εποχή του ήταν και αυτοπροσδιοριζόταν ως Καρυτινός (επαρχία/καζάς Καρύταινας, και όχι Τριπολιτσάς). Πρακτικά, οι τότε επαρχίες Καρύταινας και Τριπολιτσάς, μετεξελίχθηκαν πάνω κάτω στις μεταγενέστερες Γορτυνίας και Μαντινείας. Τώρα αν οι διοικητικοί υπάλληλοι που όρισαν τα σύνορα των επαρχιών μεταγενέστερα είχαν άλλη άποψη για το χωριό του, δεν μπορούσε να το ξέρει :-) ... Με την ίδια λογική αν λάβουμε ως μέτρο το σχέδιο Καλλικράτης, η αρχαία Γόρτυνα άνηκε πάντοτε στο δήμο Μεγαλόπολης και όχι στον δήμο Γορτυνίας! --DoXapatres 16:50, 5 Δεκεμβρίου 2011 (UTC)
Αποφεύγεις  το θέμα μας. Το θέμα είναι που βρίσκεται το Λιμποβίτσι και η Αλωνίσταινα (τόπος καταγωγής του Κολοκοτρώνη).   Που έδρασε και που μεγαλούργησε κάποιος  δεν προσδιορίζει την καταγωγή του άν και ο Κολοκοτρώνης όλες τις μάχες τις έδωσε ανατολικά του Μαινάλου.  Το Λιμποβίτσι και η Αλωνίσταινα βρίσκονται στην ανατολική πλευρά του όρους  Μαινάλου, πολύ κοντά στην αρχαία Μαντινεία και πολύ μακριά από την Καρύταινα, τον  ποταμό Λούσιο καί την αρχαία Γόρτυνα.  Τα σύνορα είναι οι κορυφές του Μαινάλου.  Άλλος αέρας πνέει στήν ανατολική πλευρά του Μαινάλου και άλλος αέρας  πνέει στην δυτική πλευρά του Μαινάλου.  Ο ανατολικός λέγεται Λεβάντες  και ο δυτικός  λέγεται Πουνέντες.  Η  Γενιά  του Κολοκοτρώνη Μεγάλωσε εισπνέοντας  τον Λεβάντες.   Τώρα, λίγο εκτός θέματος, διαφωνώ μαζί σου ότι, η Καρύταινα και η αρχαία Γόρτυνα και το Ελληνικό (Μουλάτσι)του δήμου Τρικολώνων το οποίο είναι πιο κοντά στην αρχαία Γόρτυνα από κάθε άλλο χωριό, Θα έπρεπε να είναι μέρος της επαρχίας  Μεγαλοπόλεως.  Εξυπηρετούνται από την Μεγαλόπολη συγκοινωνιακώς αλλά γεωγραφικώς,  από πολύ ψιλά, είναι εμφανές ότι ανήκουν στην επαρχεία Γορτυνίας βρισκόμενες και σε σημείο αναπνοής  από την αρχαία Γόρτυνα.  Τώρα, αν κοιτάξεις το λεξικό Δημητράκου, έκδοση 1970, σελίδα 1614, θα δεις ότι η Αλωνίσταινα είναι μέρος της επαρχίας Μαντινείας. Στη σελίδα 1613, δείχνει την επαρχεία Γορτυνίας.  Το Λιμποβίτσι το οποίον αποτελεί μέρος της Αλωνίσταινας και η Αλωνίσταινα, δεν υπάρχουν εκεί.   Μία ερώτηση. Θεωρείς  ότι η Καρύταινα υπερέχει στον αγώνα του 21  της Αλωνίσταινας;  ΔΕΝ ΝΟΜΙΖΩ.  ΚΑΤΙ ΑΛΛΟ ΣΥΜΒΑΙΝΕΙ.
Συνοψίζοντας ,  Θέλω να επισημάνω ότι αν κάποτε υπήρξε μία επαρχεία ονομαζομένη Καρυταίνης και αργότερα εξελίχτηκε σε Γορτυνίας,  Θα πρέπει σε αυτό το άρθρο να τοποθετηθεί το όνομα Θεόδωρος Κολοκοτρώνης διότι στήν μετέπειτα επαρχεία Γορτυνίας δεν ανήκουν ούτε η Αλωνίσταινα ούτε το Λιμποβίτσι βρισκόμενα στην ανατολική πλευρά του Μαινάλου όπου πνέει ο λεβάντες.Nestanaios 07:46, 6 Δεκεμβρίου 2011 (UTC)

text: Δεν διαφωνώ ότι τυπικά ισχύει αυτό που λέτε (η σημερινή Αλωνίσταινα ανήκει στην σημερινή επαρχία Μαντινείας). Απλά μια ματιά στα απομνημονεύματα του ίδιου του Θ.Κ. ή στην ιστορία και τους  Βίους Πελοποννησίων... του Φωτάκου, οι Κολοκοτρωναίοι συγκαταλέγονται πάντα στους Καρυτινούς (=Γορτύνιους), αφού Αλωνίσταινα, Λιμποβίσι, Αρκουδόρεμμα ανηκαν στο τμήμα (οθωμαν. σέμπτι) των Βουνών του καζά (επαρχίας) της Καρύταινας. Δλδ οι Αλωνιστιώτες το 1821 όπως και οι Δημητσανίτες, οι Στεμνιτσιώτες, οι Λαγκαδινοί, οι Λιδωρίσιοι κλπ ήταν όλοι Καρυτινοί (=Γορτύνιοι) και όχι Τριπολιτσιώτες (=Μαντινείς), ανεξάρτητα αν ανέπνεαν λεβάντε ή πουνέντε. Συμπερασματικά, με ιστορικούς όρους ο Κολοκοτρώνης ήταν Γορτύνιος. Και η επαρχία Γορτυνίας, δικαίως κληρονομεί την ιστορία της οθωμανικής ή βενετικής επαρχίας Καρύταινας, ή των φραγκικών βαρωνιών της Καρύταινας και της Άκοβας. --DoXapatres 19:08, 6 Δεκεμβρίου 2011 (UTC)
Επαρχεία Καρυταίνης  ελέγετο το ορεινό μέρος της κεντρικής Πελοποννήσου το οποίο αργότερα (το 1833) ονομάσθει Αρκαδία και την χώρισαν σε τέσσερις επαρχίες.  Ανατολικά του Μαινάλου έχομεν την επαρχία Μαντινείας. Δυτικά του Μαινάλου την επαρχία Γορτυνίας. Στον άξονα του Ταϋγέτου έχομεν την επαρχία Μεγαλουπόλεως και στον άξονα του Πάρνωνος έχομεν την επαρχία Κυνουρίας.
Τον ρωτά ο δικαστής Πόθεν κατάγεσαι; Αυτός απαντά, στις 16 Απριλίου το 1834,  από το Λιμποβίσι της επαρχίας Καρυταίνης. (εννοούσε από το Λιμποβίτσι της Αρκαδίας διότι το 1934 δεν υπήρχε επαρχεία Καρυταίνης.  Μετά το 1833 υπήρχαν και οι τέσσερις επαρχίες και το λιμποβίτσι και η Αλωνίσταινα βρισκόμενες ανατολικά του Μαινάλου συγκαταλέχθηκαν στήν επαρχία Μαντινείας και ο Κολοκοτρώνης Μαντινεύς.
Αν θέλετε να τον φέρετε ως Καρυταιναίο, γράψτε ένα άρθρο για την επαρχεία Καρυταίνης διότι η Γορτυνίας δεν είναι η μόνη επαρχεία που κληρονόμησε την Καρυταίνης.Nestanaios 21:10, 6 Δεκεμβρίου 2011 (UTC)

text: Ο σημερινός νομός Αρκαδίας, περιλαμβάνει τους ακόλουθους καζάδες της οθωμανικής περιόδου: Καρύταινας (Γορτυνία), Τριπολιτσάς (Μαντινεία), Λεονταρίου (Μεγαλόπολης και τμήμα Μεσσηνίας), Αγίου Πέτρου και Πραστού (Κυνουρία) και τμήμα του Μυστρά. Σε παρένθεση κατά προσέγγιση οι σημερινές επαρχίες. Τα ακριβή όρια εδώ. Η επαρχία Γορτυνίας περιλαμβάνει κατά τουλάχιστον 95% την πρώην επαρχία Καρύταινας. Επίσης ο Θ. Κολοκοτρώνης (και αργότερα ο γιος του Γενναίος) όπως είναι γνωστό καθοδηγούσε προσωπικά ένα σώμα αποκλειστικά από συμπατριώτες του Καρυτινούς (Γορτυνίους), αντίθετα τα χωριά της Τριπολιτσάς (επ. Μαντινείας) σύμφωνα με τον Φωτάκο δεν τον ακολουθούσαν πάντα. --DoXapatres 16:18, 8 Δεκεμβρίου 2011 (UTC)
Επειδή δεν μου αρέσει ούτε να γράφω πολλά ούτε να διαβάζω πολλά, θα πω δύο τελευταίες κουβέντες. Τα 95%  δεν είναι  100% και το Λιμποβίτσι και η Αλωνίσταινα ανήκουν στο 5% το οποίον κληρονόμησε, και καλώς έκανε και κληρονόμησε για λόγους γεωγραφικούς,  η επαρχεία Μαντινείας  από την φραγγοτουρκοενετική επαρχεία  Καρυταίνης η οποία έπαυσε παντελώς να υφίσταται ως αρχή.  Ο Κολοκοτρώνης υπήρξε  μέχρι το 1833 Καρυτινιός και μετά το 1833 Μαντινεύς.  Γορτύνιος δεν υπήρξε ποτέ. Τώρα αν κάποτε είχε πει και ποιός ξέρει πως και υπό ποίας συνθήκας ότι είναι Γορτύνιος, αυτό δεν τον καθιστά Γορτύνιο. Εμένα προσωπικά με έχει καταγράψει φίλος  μου Μεξικανός να λέγω ότι είμαι Μεξικανός αλλά παραμένω, πάππου προ πάππου, ΝΕΣΤΑΝΑΙΟΣ.   Ο Ερνέστο Γεβάρα είχε πει στον Κάστρο ότι ήταν περισσότερο Κουβανός απ’ότι ήταν ο Κάστρο αλλά αυτό δεν αναιρούσε το γεγονός ότι ο Γεβάρα ήταν Αργεντινός.
Ο σημερινός Νομός Αρκαδίας δεν ξέρω τι έχει αλλά πολύ καλά ξέρω ότι δεν έχει κανένα Καζά.  Επαρχεία Γορτυνίας με πρωτεύουσα την Δημητσάνα. Θα μπορούσε να ονομαστεί και επαρχεία Δημητσάνας  διότι η ΑΡΧΗ είναι στη Δημητσάνα και δεν έχει καν μία σχέση με την Καρύταινα.Nestanaios 21:06, 8 Δεκεμβρίου 2011 (UTC)

text: Άρα συμφωνούμε ότι ο Θ. Κολοκοτρώνης ήταν επικεφαλής, συμπολεμιστής και συμπατριώτης των Καρυτινών (= όλοι οι Γορτύνιοι συν τους κατοίκους του δήμου Φαλάνθου της επαρχίας Μαντινείας από 1833, πρώην φραγγοτουρκοενετική επαρχία Τριπολιτσάς). Συνεπώς λίγο είχε να κάνει με Νεσταναίους, Βαλτετσιώτες, Τριπολιτσιώτες κλπ, αφού πια ζούσε στο Ναύπλιο και την Αθήνα. Αναφέρει δεκάδες φορές την Καρύταινα (Γορτυνία) σαν πατρίδα του, στα απομνημονεύματά του, αυτής της περιοχής ήταν πληρεξιούσιος αυτός και οι συγγενείς του. Ο Θ. Κολοκοτρώνης και η οικογενειά του ήταν και είναι συνδεδεμένοι με την ιστορία της επαρχίας Γορτυνίας (πρωην Καρύταινας).
(αυτά τα λέει ο υπασπιστής και δεξί χέρι του Θ.Κ. Φώτιος Χρυσανθακόπουλος)
--DoXapatres 18:58, 9 Δεκεμβρίου 2011 (UTC)
Είσαι  πάλι εκτός  θέματος.  Το θέμα είναι ἄν η Επαρχία Γορτυνίας από το 1833  ενείχε το Λιμποβίτσι και την Αλωνίσταινα.  Εσύ επιμένεις στήν Καρύταινα. Γράψε ένα άρθρο για την Φραγκική επαρχία Καρυταίνης και εκεί βάλε και τον Κολοκοτρώνη και τον Αβραμόπουλο.  Ξέρεις ο Αβραμόπουλος έχει ρίζες ΠΑΤΡΟΣ από την Ηλεία και εδώ στην Ελλάδα οι  ρίζες του ΠΑΤΡΟΣ Υπολογίζονται.  Συμφωνείς ότι από το 1833 (έτος ιδρύσεως  της επαρχίας Γορτυνίας  με πρωτεύουσα την Δημητσάνα) η Γορτυνίας ποτέ δεν ενείχε το Λιμποβίτσι και την Αλωνίσταινα;Nestanaios 12:27, 10 Δεκεμβρίου 2011 (UTC)
DoXapatres, δε χρειάζεται να συνεχίσεις. Τα δεδομένα όλα είναι διαθέσιμα για να γραφεί το άρθρο Επαρχία Καρύταινας (μέρος της Διοικητικής διαίρεσης της Ελλάδας του 1828). Δες . Ο Nestanaios ως γνωστόν δεν γράφει άρθρα, απλά του αρέσει σχολιάζει κάποια θέματα. Αν όμως εσύ το επιθυμείς, βρες τη σωστή σελίδα στο βιβλίο και γράψε το αρθράκι. Δες για παράδειγμα το Επαρχία Νησίου (που περιέχει τα χωριά). Αυτό θα επιλύσει όποιες απορίες που μπορεί να έχει ο Nestanaios. --Focal Point 16:02, 10 Δεκεμβρίου 2011 (UTC)
Συμβάλω καταστῆναι την βικιπαίδεια πιο δημοκρατική.Nestanaios 20:34, 10 Δεκεμβρίου 2011 (UTC)
Δεν συνεχίζω άλλο. Απλά να σημειώσω ότι όπως φαίνεται άλλωστε και απο την ιστορία του άρθρου, δεν είναι δικές μου προσθήκες τα ονόματα στην παράγραφο "προσωπικότητες"... Αβραμόπουλος κλπ :). (FocalPoint ευχαριστώ για το σύνδεσμο.) --DoXapatres 14:42, 11 Δεκεμβρίου 2011 (UTC)
thread_title:  Ο Κολοκοτρώνης είναι Μαντινεύς.